stanford-oval/wikipedia huggingface dataset:
הנסיכה הקסומה
בתרבות

בשנת 1987 יצא סרט בבימויו של רוב ריינר, לפי תסריט של גולדמן, בכיכובם של קרי אלווס ורובין רייט. הסרט זכה להצלחה בינונית עם השקתו, אך זכה לביקורות חיוביות מאוד, כך למשל באתר Rotten Tomatoes זכה ל-95% ביקורות חיוביות, והוא מופיע באופן קבוע ברשימת 250 הסרטים הטובים של IMDb. הסרט זכה בנוסף בשני פרסי סאטורן על התלבושות וסרט הפנטזיה הטוב לשנת 1987. הסרט גרף 30 מיליון דולר בארצות הברית, כמעט כפול מתקציבו. הוא זכה בפרס אהוב הקהל בפסטיבל הסרטים של טורונטו. עם השנים הסרט נהפך לאהוב ביותר וקיבל מעמד של סרט קאלט.
בשנת 2008 יצא לאור משחק מחשב המבוסס על הספר, על ידי Worldwide Biggie. רבים משחקני הסרט דיבבו את המשחק.
המשפט "שמי הוא איניגו מונטויה, אתה הרגת את אבי, התכונן למות." הוא אחד מהמשפטים הזכורים בקולנוע האמריקאי, וזכה למגוון ציטוטים ופרודיות.
יואכים זאואר

| --- | --- |

יואכים זאואר
 לידה:  19 באפריל 1949 (בן 75) Hosena, גרמניה המזרחית 
 ענף מדעי:  כימיה, כימיה קוונטית
 מקום מגורים:  נולד במזרח גרמניה גרמניה המזרחית  מתגורר כיום בגרמניה גרמניה
 מקום לימודים:  אוניברסיטת הומבולדט של ברלין 
 מוסדות:  אוניברסיטת הומבולדט של ברלין 
 פרסים והוקרה:  עמית האקדמיה האמריקאית לאמנויות ולמדעים (2023)  פרס כימיה של פני השטח של האגודה האמריקנית לכימיה (2023)  מדליית רוברט וילהלם בונזן (2020)  מדליית שרדינגר (2019)  חבר זר של החברה המלכותית (2018)  מדליית ליביג (2010)  מדלית קולו (2009)  פרס פרידריך ולר (1982) 
 בן או בת זוג:  אנגלה מרקל (30 בדצמבר 1998–?) 
 צאצאים:  אדריאן זאואר 
 הערות:  בן זוגה של קאנצלרית גרמניה אנגלה מרקל
 תרומות עיקריות
 תרומה להבנה טובה יותר של זרזים וזאוליטים
 
יואכים זאואר (בגרמנית: Joachim Sauer; נולד ב-19 באפריל 1949) הוא כימאי גרמני, פרופסור לכימיה קוונטית ופרופסור מן המניין באוניברסיטת הומבולדט. זאואר ידוע בציבור הרחב בשל היותו בעלה של אנגלה מרקל.
ביוגרפיה

יואכים זאואר נולד ב-19 באפריל 1949 בעירייה הוסנה בגרמניה המזרחית.
ביוגרפיה > קריירה מדעית

זאואר למד כימיה בין השנים 1972-1963 באוניברסיטת הומבולדט. ב-1972 הוא סיים ללמוד את לימודי הכימיה וקיבל לימודי תעודה בכימיה. בשנת 1974, לאחר שהשלים דוקטורט בכימיה, הוענק לו תואר דוקטור. הוא המשיך לעשות את מחקרו באוניברסיטה עד שבשנת 1977 עזב את האוניברסיטה לאקדמיה הלאומית למדעים של גרמניה המזרחית. אחרי איחוד גרמניה מחדש שימש לזמן קצר כסגן המנהל הטכני של האקדמיה הלאומית למדעים ואף יועץ של חברת Accelrys (אנ') בסן דייגו.
בשנת 1992 הוא הצטרף אל מכון מקס פלאנק כראש קבוצת הכימיה קוונטית. מאז עובד כפרופסור מן המניין באוניברסיטת הומבולדט. הוא מדען חוקר פעיל בתחום הכימיה הקוונטית וכימיה חישובית. מחקרים בנושא כימיה חישובית שלו אפשרו הבנה טובה יותר של מבנים ופעילויות של זרזים וזאוליטים. כמו כן, הוא פירש מבנים של ספקטרוסקופיה ותהודה מגנטית גרעינית.
קריירה ציבורית

לאחר שהפך לבעלה של קאנצלרית גרמניה, התפרסם זאואר עקב מעמדו. במספר הזדמנויות אמר כי אינו אוהב פרסום זה. במהלך מסע הבחירות של רעייתו בשנת 2005, שמר זאואר על פרופיל נמוך מאוד וסירב להתראיין לתקשורת על נושאים שאינם קשורים לקריירה המדעית שלו. הוא השתתף בפסטיבל ביירוית, פסטיבל אופרה ואירוע חברתי בולט מאוד בגרמניה עם אשתו. הוא גם ידוע כחובב גדול של יצירותיו של המלחין ריכרד וגנר.
במהלך השבעתה של רעייתו לתפקיד קאנצלרית גרמניה בבונדסטאג, זאואר לא היה נוכח, אך דווח כי הוא צפה בהשבעה בטלוויזיה מהמעבדה לכימיה באוניברסיטה.
עם זאת - כשמגיעים לארצו אורחים רמי מעלה מחו"ל, הוא ממלא את תפקידו לפי כל הכללים: זאואר נכח באירועים שנערכו לכבוד הנשיא אובמה במהלך ביקורו בגרמניה ב-2013, וכן בסעודה שהתקיימה לכבוד מלכת אנגליה ב-2015. כשמנהיגי מדינות הג'י-20 התכנסו בהמבורג ביולי האחרון[דרושה הבהרה], זאואר היה אחראי על אירוח בני הזוג של המנהיגים במכון לחקר ההתחממות הגלובלית. באותו אירוע נכחה חברה חדשה יחסית במועדון היוקרתי של בני-הזוג של - מלניה טראמפ, רעייתו של נשיא ארצות לשעבר, דונלד טראמפ.
חיים אישיים

מנישואיו הקודמים נולדו לו שני בנים, דניאל ואדריאן. ב-30 בדצמבר 1998 נישא לדוקטור לכימיה קוונטית, אנגלה מרקל. מרקל נבחרה בשנת 2005 לתפקיד קאנצלרית גרמניה, האשה הראשונה בתפקיד זה.
הערות שוליים

↑  Prof. Dr. Dr. h.c. Joachim Sauer, באתר הרשמי של אוניברסיטת הומבולדט
↑  2009 - Joachim Sauer
↑  אמיר אורן, מי שילם על המלון של יאיר נתניהו?, באתר הארץ, 26 באוקטובר 2015
↑  AFP, קנצלרית גרמניה התעלפה בפסטיבל ואגנר, באתר ynet, 26 ביולי 2015
↑  בן עופר, האיש שאיתה: מיהו בעלה המסתורי של האישה החזקה ביותר בעולם, באתר Xnet‏, 2 באוקטובר 2017
| --- | --- |
בקרת זהויות :  dblp: s/JSauer  GND: 13034320X  ISNI: 0000 0000 1729 7526  ORCID: 0000-0001-6798-6212  ResearcherID: B-7020-2016  SUDOC: 180876120  VIAF: 67571187   WorldCat (עם VIAF): 67571187 
זאואר עם אשתו, 2010
כריזמה קרפנטר

| --- | --- |

 לידה:  23 ביולי 1970 (בת 54) לאס וגאס, ארצות הברית 
 שם לידה:  Charisma Lee Carpenter 
 מדינה:  ארצות הברית 
 תקופת הפעילות:  מ-1994 
 מקום לימודים:  Bishop Gorman High School  Bonita Vista High School 
 פרופיל ב-IMDb
 
כריזמה קרפנטר (אנגלית: Charisma Carpenter, נולדה ב-23 ביולי 1970) היא שחקנית אמריקאית. היא גילמה את דמותה של קורדיליה צ'ייס בסדרת הדרמה העל טבעית "באפי ציידת הערפדים" (1997–1999) ובסדרת הבת שלה "אנג'ל" (1999–2004). היא כיכבה גם כקירה ב"מכושפות" (2004), כקנדל קזבלנקס ב"ורוניקה מארס" (2005-2006), כרבקה סוול ב"משחק השקרים" (2012–2013) וכלייסי בסדרת הסרטים "בלתי נשכחים".
ביוגרפיה

קרפנטר נולדה בלאס וגאס שבנבדה לכריסטין, עובדת בפארק צפרות, ודון קרפנטר, איש מכירות. מוצאה ספרדי (מצד אביה של אמה), צרפתי וגרמני. קרפנטר השתתפה בלהקת מחול ושירה שהופיעה בוואלי בלאס וגאס כשהייתה בת 9.
כשהייתה בת 15 עברה משפחתה למקסיקו ואז לסן דייגו שבקליפורניה. היא למדה בבית הספר לאמנויות הבמה "צ'ולה ויסטה". לאחר סיום הלימודים טיילה קרפנטר ברחבי אירופה. כשחזרה לסן דייגו עבדה בחנות וידאו, כמדריכת כושר ובסוכנות נדל"ן. ב-1991 עבדה כמעודדת עבור קבוצת הפוטבול הלוס אנג'לס צ'רג'רס, וב-1992 עברה ללוס אנג'לס.
קריירה

סוכן פרסומות גילה את קרפנטר בזמן שמלצרה בלוס אנג'לס כדי לחסוך כסף לקולג'. כך החלה להופיע בתיאטרון והשתתפה ביותר מ-20 פרסומות. תפקיד הטלוויזיה הראשון שלה היה ב-1994 בסדרה "משמר המפרץ". זמן קצר לאחר מכן זכתה בתפקיד ראשי בסדרת הנעורים/אופרת הסבון קצרת הימים של NBC "חופי מאליבו".
ב-1996 נבחנה קרפנטר לתפקיד הראשי בסדרת הדרמה העל טבעית של הWB "באפי ציידת הערפדים", אבל לוהקה לתפקיד קורדליה צ'ייס, תלמידת תיכון פופולרית וסנובית. אחרי שלוש עונות ב"באפי ציידת הערפדים", הציעו לכריזמה תפקיד גדול יותר בתור אותה הדמות בסדרת הבת "אנג'ל" לצד דייוויד בורינאז. היא גילמה את קורדיליה צ'ייס במשך ארבע עונות ב"אנג'ל", וגם את ג'סמין במשך רוב העונה הרביעית. אמנם הדמות שלה עוזבת את הסדרה במהלך העונה הרביעית של "אנג'ל", אבל קרפנטר חזרה לפרק המאה בעונה חמישית והאחרונה של הסדרה, כי חשה שלמעריצי הדמות מגיעה סגירת מעגל.
ב-2004 הופיעה קרפנטר בדמות אורח בסדרת הפנטזיה של WB "מכושפות" בתור שדה בעלת כוחות נבואיים בשם קירה במשך שלושה פרקים. היה לה גם תפקיד אורח בתור קנדל קזבלנקס בסדרת המתח של UPN "ורוניקה מארס" בשנים 2005–2006, והיא הופיעה ב-11 פרקים. קרפנטר הופיעה בהופעת אורח בפרק האחרון של העונה הראשונה של סדרת הדרמה הקומית "גריק" בערוץ ABC Family, ושבה לתפקיד זה לשני פרקים בעונה השנייה. לפי TV guide בספטמבר 2007 היא הייתה אמורה להשתתף בתוכנית "המתמחה: גרסת הסלבריטי", אבל בחרה במקום זה להופיע בקומדיה "בחזרה אלייך" ששודרה ברשת פוקס, ובשני פרקים של הסדרה קצרת הימים "תותחים". קרפנטר הופיעה גם בתפקיד אורח באפריל 2009 בפרק של CSI בשם "מוצא האדם".
ב-20 במרץ 2008, התקיים מפגש איחוד של "באפי ציידת הערפדים". קרפנטר השתתפה באירוע יחד עם יוצר הסדרה ג'וס ווידון, המפיקים מרטי נוקסון ודייוויד גרינוולט, וכוכבים אחרים של הסדרה כמו שרה מישל גלר, ניקולס ברנדון, ג'יימס מרסטרס, אמה קולפילד, אמבר בנסון, סת' גרין ומישל טרכטנברג.
באוגוסט 2010 היא קיבלה תפקיד משנה בסרטו של סילבסטר סטאלון "בלתי נשכחים". אחרי הצלחת הסרט לוהקה קרפנטר לסרט המתח העצמאי "אתר התרסקות". היא הופעה בפרק בעונה השביעית של "על טבעי" לצד כוכב באפי ג'יימס מרסטרס. ב-2012 לוהקה קרפנטר לתפקיד חוזר בתור רבקה סוול בעונה הראשונה של סדרת הדרמה "משחק השקרים" בערוץ Family ABC. היא הפכה למשתתפת קבועה בעונה השנייה. באותה השנה היא גם שבה לגלם את דמותה של לייסי ב"בלתי נשכחים 2". בשנת 2016 שיחק בסרט הטלוויזיה המותח "Mommy's Secret", על אמא ששודדת בנקים בשל חובות ההימורים של הבן שלה, מנסה להסתיר זאת מבתה המתבגרת.
חיים אישיים

קרפנטר נישאה לדמיאן הארדי ב-5 באוקטובר 2002, בעיר הולדתה, לאס וגאס. במרץ 2003 ילדה קרפנטר את בנם המשותף. בסוף 2007 בני הזוג נפרדו, והתגרשו ב-8 ביולי 2008.
הערות שוליים

↑  Charisma Carpenter, IGN
↑  Charisma Carpenter – Overview – MSN Movies, MSN Movies
↑  Earth Angel, Playboy, ‏June 2004
↑  Hernandez, Lee, 15 TV stars you never know were Latino, Latina, ‏April 26, 2010
↑  Rodriguez, John, "Charisma Carpenter: I'm a Proud Latina!", LatinTRENDS, ‏July 23, 2011
↑  Angel – Charisma Carpenter As Cordelia Chase – TV Show Cast – Actor Biography & Profile, TNT, ‏July 15, 2003
↑  BBC - Buffy The Vampire Slayer - Charisma Carpenter plays Cordelia Chase, BBC
↑  The Charisma Carpenter Picture Pages, SuperiorPics (ארכיון)
↑  Charisma Carpenter | Biography, Photos, Movies, TV, Credits, Hollywood.com
↑  Mitovich, Matt Webb, Exclusive: Buffy's Charisma Stakes Apprentice Spot, TV Guide, ‏September 12, 2007
↑  Mitovich, Matt, For Charisma, Trump's Out, Other Big Shots Are In, TV Guide, ‏September 21, 2007
↑  Buffy the Vampire Slayer Reunion, ‏February 8, 2008
↑  Dodd, Stacy, Austin, Carpenter join 'Expendables', Variety, ‏March 11, 2009 (ארכיון)
↑  Rich, Katey, Charisma Carpenter and Ty Olsson Sign on for Crash Site, CinemaBlend, ‏August 31, 2010
↑  Barile, Louise A, Passages: Charisma Carpenter a Mommy, People, ‏March 27, 2003
↑  Miller, Gerri; Chi, Paul, Buffy's Charisma Carpenter, Husband Split, People, ‏November 27, 2007
↑  Finn, Natalie, Charisma Carpenter Hammers Home Divorce, ‏July 8, 2008
| --- | --- |
בקרת זהויות :  PLWABN: 9810661382205606  BNE: XX1784715  BnF: cb14161987r (data)  GND: 1091098980  ISNI: 0000 0001 1470 4699  LCCN: no2001080351  SUDOC: 242136435  VIAF: 34112552   WorldCat (עם VIAF): 34112552
לזלי ג'ורדן

| --- | --- |

לזלי ג'ורדן
 לידה:  29 באפריל 1955 צ'טנוגה, טנסי, ארצות הברית
 נהרג:  24 באוקטובר 2022 (בגיל 67) לוס אנג'לס, קליפורניה, ארצות הברית 
 סוגה מועדפת:  קומדיה
 מדינה:  ארצות הברית ארצות הברית
 תקופת הפעילות:  1986–2022 (כ־36 שנים)
 עיסוק:  מחזאי
 מקום לימודים:  Brainerd High School  אוניברסיטת קנטקי 
 פרסים והוקרה:  פרס אמי להופעת אורח בסדרה קומית (2006) 
 http://www.thelesliejordan.com/
 פרופיל ב-IMDb
 
לזלי אלן ג'ורדן (באנגלית: Leslie Allen Jordan; ‏29 באפריל 1955 – 24 באוקטובר 2022) היה מחזאי ושחקן אמריקאי, זוכה פרס אמי.
ביוגרפיה

ג'ורדן נולד בטנסי שבארצות הברית, למשפחה נוצרית-בפטיסטית. אביו מת בתאונה צבאית בהיותו בן 11 שנים.
ג'ורדן היה ידוע בעיקר בזכות עבודתו בטלוויזיה, הכוללת הופעות אורח ב"לויס וקלארק: הרפתקאותיו החדשות של סופרמן", "מסע בין כוכבים: וויאג'ר", "קרוליין בעיר", "ריבה", "בוסטון פאבליק", "בוסטון ליגל", "נאש ברידג'ס", "קרובים רחוקים מאוד", "Any Day Now" (אנ'), ותפקיד משנה ב-"Hearts Afire". בנוסף, הופיע בסדרה "אימה אמריקאית" בעונה השלישית, השישית והתשיעית.
בשנת 2007 הוא הופיע בדרמה הקומית "בטי" בתפקיד סלבריטאי בשם קווינסי קומבס. באותה השנה גם כיכב ב-"סודות חבויים" סדרת דרמה ברשת The CW. בשנת 1990, גילם את דמותו של מנהל אתר הסקי בסרט "Ski Patrol".
ג'ורדן היה גם שחקן תיאטרון ומחזאי. אחת ההופעות הידועות ביותר שלו על הבמה היא כאשר גילם את הדמות Brother Boy במחזה "Sordid Lives", תפקיד שלימים ביצע שוב, בסרט פולחן באותו השם. ג'ורדן שב לגלם את אותה הדמות בסדרת הספין אוף "Sordid Lives: The Series" בערוץ לוגו. הוא כתב וכיכב במחזה האוטוביוגרפי "Lost in the Pershing Point Hotel", שאף הוא זכה לעיבוד קולנועי. לאחרונה הוא יצא לסיבוב הופעות ברחבי ארצות הברית, במופע יחיד קומי בשם "Like a Dog on Linoleum", שזכה לביקורות חיוביות מאוד.
ג'ורדן כיכב בפרק הפיילוט של "Laugh Out", תוכנית הטלוויזיה הקומית - להט"בית - אינטראקטיבית הראשונה בעולם. ג'ורדן תיאר את חוויותיו, כנער מתבגר זעיר ונשי בדרום ארצות הברית ובעסקי השעשועים, בהצגת יחיד אוטוביוגרפית, בשם "My Trip Down the Pink Carpet". לאחר כמה חודשים של הופעות הרצה ברחבי ארצות הברית, המופע נפתח רשמית בתיאטרון Midtown Theater שבאוף ברודוויי ב-19 באפריל 2010. המופע הופק על ידי חברתו של ג'ורדן לילי טומלין. בראיון בתוכנית The Paul O'Grady Show, ג'ורדן הודיע כי בכוונתו להציג את המופע שלו בתיאטרון Apollo Theatre שבלונדון.
בשנת 2021 שיחק בסדרה הקומית של רשת פוקס; "Call Me Kat", את דמותו של פיל. באותה שנה גילם את צ'ארלס בעונתה השנייה של הסדרה הקומית "מיוחד" מבית נטפליקס.
חיים אישיים

ג'ורדן היה הומו גלוי. עבר ללוס אנג'לס בשנות השמונים ועם פרוץ מגפת האיידס בסוף שנות ה-70 של המאה ה-20 היה פעיל בארגונים שונים שסייעו לחולי איידס מהקהילה הגאה. לאורך חייו נאבק בהתמכרויות לאלכוהול ולסמים.
נהרג ב-24 באוקטובר 2022 בתאונה בהוליווד שבלוס אנג'לס, כשהתנגש עם רכבו בצד של בניין, וההשערה היא שסבל ממצב חירום רפואי בעת הנהיגה.
פרסים

ג'ורדן היה ידוע בעיקר בשל תפקידו כיריבה היומרני של קארן ווקר, בעל המיניות המעורפלת, בברלי לזלי, בסדרה "ויל וגרייס". על תפקיד זה הוא קיבל פרס אמי לשחקן האורח הטוב ביותר בסדרת קומדיה בטקס פרסי האמי השנתי ה-58 בשנת 2006.
בשנת 2021, קיבל את פרס GALECA (איגוד מבקרי הבידור של הקהילה הגאה) על הקריירה שלו.
הערות שוליים

1 2  השחקן לזלי ג'ורדן ("וויל וגרייס") הלך לעולמו בגיל 67, באתר ynet, 24 באוקטובר 2022
↑  Tim Parks (17 אוג' 2006). "The 'Sordid Lives' of 'Southern Baptist Sissies". The Gay and Lesbian Times. אורכב מ-המקור ב-2008-03-02. נבדק ב-2008-04-08. {{cite news}}:  (עזרה)
| ויל וגרייס |
| --- | --- | --- |
| יוצרים | דייוויד כהן • מקס מוצ'ניק |  |
| שחקנים | אריק מקורמק • דברה מסינג • מייגן מולאלי • שון הייז • שלי מוריסון • גארי גרובס • מייקל אנגרנו • לזלי ג'ורדן |  |
| דמויות | ויל טרומן • גרייס אדלר • קארן ווקר • ג'ק מק'פרלנד • רוזאריו סלזר • דמויות משנה |  |
| 0 | 1 | 2 |
| --- | --- | --- |
| הקודם: 2005: בובי קנאבלי – "ויל וגרייס" | פרס אמי לבידור בפריים טיים לשחקן אורח בסדרה קומית   2006: לזלי ג'ורדן – "ויל וגרייס"  | הבא: 2007: סטנלי טוצ'י – "מונק" |
| --- | --- |
בקרת זהויות :  BNE: XX4953730  GND: 141506741  ISNI: 0000 0001 1787 0780  LCCN: no2003075276  MusicBrainz: 6d82fab8-4186-4d81-b1ff-58c35dfb4e18  NTA: 181623722  VIAF: 164917328   WorldCat (עם VIAF): 164917328
ויטגנשטיין (סרט)

| --- | --- |

 בימוי:  דרק ג'רמן 
 הופק בידי:  טארק עלי 
 תסריט:  טרי איגלטון   דרק ג'רמן   קן באטלר
 שחקנים ראשיים:  Nabil Shaban טילדה סווינטון מייקל גוף קארל ג'ונסון 
 מוזיקה:  יאן לטהם-קניג 
 מדינה:  הממלכה המאוחדת 
 חברת הפקה:  מכון הסרטים הבריטי 
 חברה מפיצה:  Mikado Film, נטפליקס 
 שיטת הפצה:  וידאו על פי דרישה 
 הקרנת בכורה:  10 בפברואר 1994 
 משך הקרנה:  72 דק' 
 שפת הסרט:  אנגלית 
 סוגה:  סרט ביוגרפי, סרט להט"בי, סרט קומדיה, סרט דרמה 
 פרסים:  פרס טדי 
 דף הסרט ב־IMDb
 
ויטגנשטיין (באנגלית: Wittgenstein) הוא סרט דרמה-קומית ניסיוני משנת 1993 שנכתב ובוים על ידי דרק ג'רמן, והופק על ידי טאריק עלי, ומבוסס באופן רופף על סיפור חייו, ועל הפילוסופיה של הפילוסוף לודוויג ויטגנשטיין. הסרט הוא קופרודוקציה בינלאומית של בריטניה ויפן. את ויטגנשטיין הבוגר מגלם קרל ג'ונסון.
רקע

התסריט המקורי נכתב על ידי הפילוסוף ומבקר הספרות טרי איגלטון אך שוכתב במהלך ההפקה על ידי ג'רמן, תוך שינוי קיצוני של הסגנון והמבנה. עם זאת, חלק ניכר מהדיאלוגים של איגלטון השתמרו. תפאורת הסרט אינה שגרתית, אלא הסרט מצולם על רקע שחור שבתוכו מוצבים השחקנים והאביזרים, כאילו במסגרת תיאטרון.
הסרט היה במקור חלק מסדרה של 12 סרטים על חייהם ורעיונותיהם של פילוסופים, שהופק על ידי ערוץ 4. רק ארבעה מהתסריטים הוזמנו: 'סוקרטס' מאת הווארד ברנטון (אודות סוקרטס), 'שפינוזה' מאת עלי (אודות ברוך שפינוזה), 'לוק' מאת דייוויד אדגר (אודות ג'ון לוק), ו-'וויטגנשטיין' מאת איגלטון. 'שפינוזה' ביים על ידי כריס ספנסר תחת הכורת 'שפינוזה: שליח התבונה' (Spinoza: The Apostle of Reason). ו-'האזרח לוק' (Citizen Locke) בוים על ידי אגניישקה פיוטרוסקה, שני אלו שודרו ב-1994 כסרטי טלוויזיה באורך 52 דקות.
עלילה

הסרט בנוי מסדרה של קטעים קצרים. הוא מתאר את חייו של ויטגנשטיין מימי ילדותו, דרך תקופת מלחמת העולם הראשונה ועד לפרופסורה שלו באוניברסיטת קיימברידג' והקשרים שלו עם ברטרנד ראסל וג'ון מיינרד קיינס. הדגש הוא על הצגת רעיונותיו, אך משלב תיאור של אופיו כהוגה דעות אינטואיטיבי, הפכפך, גאוותן, פרפקציוניסטי וגאון, כמו גם עוסק בזהות ההומוסקסואלית שלו.
שחקנים

קלנסי צ'אסי – ויטגנשטיין הצעיר
קארל ג'ונסון – ויטגנשטיין המבוגר
נביל שבן – חייזר
מייקל גוף – ברטרנד ראסל
טילדה סווינטון – ליידי אוטוליין מורל (אנ')
ג'ון קוונטין – ג'ון מיינרד קיינס
קווין קולינס – ג'וני
לין סימור – לידיה לופוקובה (אנ')
תסריט מקורי

Eagleton, Terry (1993). Wittgenstein: The Terry Eagleton Script, The Derek Jarman Film. London, England: British Film Institute, pp. 151. ISBN 978-0-85170-397-8
פרסים

פרס טדי לסרט העלילתי הטוב ביותר, 1993
קבלה וביקורת

קבלת הפנים הביקורתית לסרט הייתה חיובית ברובה. הסרט מחזיק בדירוג של 86% ב-Rotten Tomatoes, על סמך שבע ביקורות.
ראו גם

פילוסופיה בקולנוע ובטלוויזיה
הערות שוליים

↑  Rowland Wymer ‏Derek Jarman, באתר גוגל ספרים
↑  Derek Jarman ‏Smiling in Slow Motion, באתר גוגל ספרים
↑  Wittgenstein - Rotten Tomatoes, www.rottentomatoes.com, ‏1993-09-17 (באנגלית)
| לודוויג ויטגנשטיין |
| --- | --- | --- |
| כתביו והרצאותיו | טרקטט לוגי-פילוסופי • חקירות פילוסופיות • המחברת הכחולה והמחברת החומה • הרצאה על האתיקה • הרצאות ושיחות בנושאי אסתטיקה, פסיכולוגיה ואמונה דתית • הערות על ענף הזהב של פרייזר • הערות על מתמטיקה • הערות על הצבעים • תרבות וערך • על הוודאות |  |
| מושגים ורעיונות | טבלת אמת • תורת התמונה • דמיון משפחתי • משחק שפה • טיעון השפה הפרטית • אשליית ארנב-ברווז • צורות חיים |  |
| משפחת ויטגנשטיין | קרל ויטגנשטיין •  מרגרט סטונבורו-ויטגנשטיין • פאול ויטגנשטיין |  |
| אישים קשורים | ג.א.מ. אנסקום • פאול אנגלמן • פיטר גיץ' • פיטר ווינץ' • פרידריך וייסמן • ג.א. מור • נורמן מלקולם • מרגרט מקדונלד • פרנסיס סקינר • פיירו סראפה • ג'ון מיינרד קיינס • רודולף קרנאפ • ברטראנד ראסל • ראש רייז • יאורי הנריק פון וריקט • פרנק רמזי • מוריץ שליק |  |
| חוקרי ויטגנשטיין | אלפרד ג'ולס אייר • טרי איגלטון • גורדון בייקר • ענת בילצקי • וורן גולדפרב • אנתוני קליפורד גריילינג • קורה דיימונד • פיטר האקר • יאקו הינטיקה • אוסוולד הנפלינג • ענת מטר • אבישי מרגלית • הילרי פטנאם • אלי פרידלנדר • סטנלי קאבל •  ג'יימס פ. קונאנט • אנתוני קני •  סול קריפקי • אליס קררי • רופרט ריד |  |
| נושאים קשורים | בית ויטגנשטיין • הדלת של ויטגנשטיין • הויטגנשטיינים החדשים • החוג הוינאי • ויטגנשטיין (סרט) • תקרית הדוקרן • תקרית היידבאואר |  |
מעשיה מגונה (מחזה)

| --- | --- |
 כתיבה:  פולה ווגל
 סוגה:  דרמה
 הצגת בכורה:  אוקטובר 2015 התיאטרון הרפטוארי של אוניברסיטת ייל
 אתר רשמי
 
מעשיה מגונה הוא מחזה מאת המחזאית זוכת הפוליצר פולה ווגל. הוא מגולל את השערורייה סביב המחזה אל נקמות מאת המחזאי שלום אש, אשר הועלה בברודוויי בשנת 1923, ושחקניו ומפיקיו נעצרו בעוון הפצת תועבה.
הפקות

"מעשיה מגונה" הועלה לראשונה בתיאטרון הרפרטוארי של אוניברסיטת ייל בארצות הברית, באוקטובר 2015. לאחר מכן הועלה לזמן מוגבל בתיאטרון La Jolla Playhouse בסן דייגו.
המחזה הועלה בתיאטרון מסחרי, בניו יורק באוף-ברודוויי בתיאטרון ויניארד באמצע 2016. ההפקה בוימה על ידי רבקה טייכמן, הכוריאוגרפיה נעשתה על ידי דייוויד דורפמן, וליסה גוטקין ואהרון חלבה יצרו את המוזיקה המלווה. טייכמן זכתה בפרס אובי על בימוי מעשה מגונה לשנת 2017. ההפקה עברה לתיאטרון קורט בברודוויי ב-18 באפריל 2017 והייתה ההפקה הראשונה של מחזה מאת ווגל על במות ברודוויי. ההפקה בברודוויי זיכתה את טייכמן בפרס טוני לבימוי הטוב ביותר וכן בפרס טוני נוסף על התאורה הטובה ביותר.
ההפקה בברודוויי צולמה ב-3 באוגוסט ושודרה ברשת PBS האמריקאית ב-17 בנובמבר 2017.
הפקה ישראלית עלתה לראשונה בתיאטרון הקאמרי ב-27 ביולי 2018 בבימויו של יאיר שרמן. ההצגה תורגמה על ידי המחזאי יהושע סובול. באותה עונה העלה התיאטרון הקאמרי גם את ההצגה אל נקמות בבימויו של איתי טיראן.
המחזה הועלה לראשונה בלונדון בתיאטרון Menier Chocolate Factory ב-13 במרץ 2020 בבימויה של טייכמן. ההפקה הופסקה לאחר שתי הצגות בלבד בעקבות פריצת מגפת הקורונה.
רקע

במאית ההפקה, רבקה טייכמן, הייתה סטודנט לתואר שני במחלקת הדרמה של אוניברסיטת ייל. בעבודת התזה שלה, היא כתבה וביימה מחזה המבוסס על "אל נקמות" מאת שלום אש. טייכמן קראה למחזה שלה "העם נגד 'אל נקמות'".
טייכמן הסבירה: "כתבתי את הגרסה שלי [של המחזה], אבל אני לא מחזאית, אז זה אף פעם לא לגמרי התחבר. אבל זה אף פעם לא עזב אותי. כל הזמן רציתי להמשיך את זה, ובסופו של דבר מצאתי את פולה ווגל, שהתעניינה בדיוק כמוני, ומאז יצרנו יחד את המחזה."
שיר הערש שכתבה המשוררת היהודייה אילזה ובר (שנרצחה באוושוויץ בשנת 1944), "Wiegala", הוא אחד משירי המחזה.
הערות שוליים

↑  Yale Rep begins its new season with world premiere of 'Indecent', YaleNews, ‏2015-09-23 (באנגלית)
↑  Isherwood, Charles (2016-06-12). "Review: 'Indecent' Revisits a Play Colliding With Broadway Mores and More". The New York Times (באנגלית אמריקאית). ISSN 0362-4331. נבדק ב-2020-02-08.
↑  2017 Obie Winners and Performances, Obie Awards, ‏2017-05-22 (באנגלית)
↑  Jeremy Gerard, Jeremy Gerard, Audience Member Shouts “Let’s Hear It For Women Producers!” As Broadway’s Tony-Winning ‘Indecent’ Extends Run, Deadline, ‏2017-06-23 (באנגלית)
↑  תיאטרון - מעשייה מגונה - הקאמרי, באתר www.habama.co.il
↑   ננו שבתאי, "מעשייה מגונה": הקהל יצא מההצגה הזאת כעדר שפוף ומותש, באתר הארץ, 25 בנובמבר 2018
↑  Klein, Alvin (2000-04-30). "THEATER; Another Take on a Yiddish Play". The New York Times (באנגלית אמריקאית). ISSN 0362-4331. נבדק ב-2020-02-08.
↑  Adrienne Onofri, BWW Interview: A Women's History Month Special with FAMILIAR Director Rebecca Taichman, BroadwayWorld.com, ‏Mar. 23, 2016 (באנגלית)
בית ברנשטיין (ראשון לציון)

| --- | --- |
אין תמונה חופשית
 מידע כללי
 סוג:  בית מגורים 
 על שם:  אליעזר ברנשטיין
 מיקום:  ראשון לציון
 מדינה:  ישראל ישראל
 מייסדים:  אליעזר ברנשטיין 
 הקמה ובנייה
 תקופת הבנייה:  ?–1934
 תאריך פתיחה רשמי:  תחילת שנות השלושים של המאה העשרים
 תאריך פירוק:  אחרי 1956
 קואורדינטות:  31°57′44″N 34°49′05″E﻿ / ﻿31.962136666186°N 34.817981313038°E﻿ / 31.962136666186; 34.817981313038
  (למפת גוש דן מוגדלת) בית ברנשטיין(למפת גוש דן רגילה) בית ברנשטיין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ברנשטיין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ברנשטיין
 
בית ברנשטיין בראשון לציון היה בית גדול עם בריכה, במזרח ראשון לציון, במקום שכונה "שכונת ברנשטיין". הבית נבנה על ידי אליעזר ברנשטיין, שהתגורר בו ואירח בו בני העלית של היישוב.
היסטוריה

ב-1934 התיישב ברנשטיין יחד עם רעייתו, בלה בלומה, בבית שבנה בראשון לציון, במרכזו של פרדס ברנשטיין, בית גדול עם בריכת שחיה, אורוות סוסים, מגרש טניס ומדשאות. הבית היה למקום התכנסות של אנשים חשובים מאוד, כולל הנציב העליון, הרברט סמואל, אורד צ'ארלס וינגייט ומאיר דיזנגוף, ראש עיריית תל אביב. לעיתים, בלילות ירח מלא, על שפת הבריכה, הנעימה לאורחים התזמורת הסימפונית הארץ ישראלית.
עם בניית האזור כונה המקום "שכונת ברנשטיין". הבית נמכר ב-1953 ונהרס לאחר מכן. הזכר נשאר ברחוב, רחוב ברנשטיין ובגן סמוך, גן ברנשטיין. שם השכונה שונה לנווה הדרים ומספר תושביה עולה על 6,000.
הערות שוליים

↑  בדקנו ומצאנו:אלה הרחובות המבוקשים ביותר בראשון לציון
לאהוב אותך כל יום

"לאהוב אותך כל יום" הוא שיר מאת הזמר הישראלי עדן חסון וצמד היוצרים דולי ופן. השיר יצא לאור ב-18 במאי 2023.
רקע והרכב

השיר נכתב לכבוד הצעת הנישואין של דולב פן לבת זוגו, אופיר, ועדן חסון אף ביצע את השיר בחתונתם.
השיר מתואר כשיר אהבה ובלדה.
העיבוד וההפקה המוזיקלית של השיר נעשו על ידי דולי ופן יחד עם יעקב למאי. מוזיקאים נוספים שמעורבים בביצוע השיר הם אור חיים כהן, מור אוזן, עידן שניאור ואבי יפרח.
ביקורות

בביקורת על השיר, דודי פטימר ציין לטובה את הבתים והפזמון הקליטים, המלודיים והעטופים, הליריקה הרומנטית, האיכותית והלא קיטשית והביצוע שמלא ברגש ובכוונה אמיתית. הביקורת מסתיימת בקביעה שלשיר יש את כל הפרמטרים הנכונים ליצירת שיר טוב שראוי להפוך ללהיט.
הצלחה מסחרית

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השני המושמע ביותר בחודשים אלו בישראל, לאחר "תיק קטן".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | היטליסט | 1 |  |
|  ישראל | העשירייה | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 10 |  |
|  ישראל | גלגלצ ו-ynet | 8 |  |
|  ישראל | כאן גימל וטיקטוק | 13 |  |
|  ישראל | היטליסט | 14 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | מדיה פורסט ישראל | 46 |  |